Срећа и људи/19
ДЕВЕТНАЕСТА ПОЈАВА

МОМАК од «Беле руже» и ПРЕЂАШЊИ

МОМАК: Ствари за госпођу и госпођицу из трговине «Беле руже».
ЕВИЦА: Ја сам казала од «Беле мачке»!
МОМАК: Опростите, тако су нам поручили. (Вади ствари и даје да избирају).
ЕВИЦА: Ах, дивних рукавица!
АЦА (огледа се с цилиндром): Купи одмах!
(Евица и Зорка шапућу и разгледају ствари).
РОКСА: Јао, јао, јао! Погледајте ово лице за хаљину! Дивно... Баш је дивно!
АЦА: Узми цео комад.
РОКСА (момку): А с вама се тек греба погађати. Ви кажете дванаест динара, а после дате за шест.
АЦА (прекорно): Мајка, зар и сад још да се погађаш? Плати колико иште.

Срећа и људи